cyanic-selkie/wikianc huggingface dataset:
চার্লস পালমার
দল পরিবর্তন
১৯৫২ সালের গ্রীষ্মে ২০৭১ রান তুলেন। তন্মধ্যে, লর্ডসে জেন্টলম্যানের পক্ষে দারুণ শতরানের ইনিংস খেলেন। এছাড়াও, সুইং ও কাট সহযোগে অনেকগুলো উইকেট লাভ করেন। আট মৌসুমে সহস্র রানের মাইলফলক স্পর্শ করেছিলেন। ১৯৫২ ও ১৯৫৫ সালে লর্ডসে জেন্টলম্যানের সদস্যরূপে প্লেয়ার্সের বিপক্ষে দুইটি খেলায় স্মরণীয় ইনিংস উপহার দেন। দেশের সেরা বোলারদের আক্রমণ সামাল দিয়ে ১২৭ ও ১৫৪ রানের ইনিংস খেলেন তিনি।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন চার্লস পালমার। ৬ ফেব্রুয়ারি, ১৯৫৪ তারিখে ব্রিজটাউনে স্বাগতিক ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
ইংল্যান্ড দল পরাজিত হয়। তিনি ২২ ও ০ রান সংগ্রহ করেছিলেন। পাঁচ ওভার বোলিংয়ের সুযোগ পেয়ে কোন উইকেটের সন্ধান পাননি। এ সিরিজটিতে ব্যাপক উত্তেজনার সৃষ্টি হলেও তিনি তার সহজাত খেলোয়াড়ী মনোভাবের পরিচয় দিয়ে পরিস্থিতি সামাল দেন।
অবসর
নিজদেশে কার্যকর রান সংগ্রাহকে পরিণত হন ও বিস্ময়কর বোলারে পরিণত হন। ১৯৫৫ সালে অপ্রতিরোধ্য সারের বিপক্ষে নিজেকে মেলে ধরতে প্রয়াস চালান। পালমার ভেজা আবহাওয়াকে পুঁজি করে স্ট্যাম্প বরাবর বোলিং করতে থাকেন। সাতজন ব্যাটসম্যান বোল্ড হন।
১৯৫৫ সালে ক্রিকেটের ইতিহাসের অবিস্মরণীয় বোলিং স্পেল করেন। সারের বিপক্ষে দুইজন প্রধান বোলারের প্রান্ত বদল করে ৮/৭ বোলিং পরিসংখ্যান গড়েন। এক পর্যায়ে তার বোলিং ছিল ১২-১২-০-৮। স্মর্তব্য যে, তার এ বোলিং ১৯৫০ সালে জিম লেকারের গড়া ৮/২ রেকর্ডকে ম্লান করে দিয়েছিল। ক্যাচ ফসকে গেলে তার বোলিং বিনা রানে নয় উইকেট হতে পারতো। তাসত্ত্বেও, সারে দল সাত উইকেটে জয়লাভ করেছিল।
৩১ মার্চ, ২০০৫ তারিখে ৮৫ বছর বয়সে লিচেস্টার এলাকায় চার্লস পালমারের দেহাবসান ঘটে।
খেলার ধরন
ছোট চোখের অধিকারী ছিলেন ও চশমা পরিধান করতেন। ট্রেভর বেইলি মজা করে বলতেন যে, সহজাত ব্যক্তি হিসেবে তাকে অনেকাংশে ব্যাংকের কেরানি হিসেবে দেখাতো। তাসত্ত্বেও চমৎকার ব্যাটসম্যান হিসেবে তার প্রভাব রোখা যায়নি। এছাড়াও, শক্তিশালী কব্জির মোচরে স্লো মিডিয়াম বোলিং করতেন তিনি। সময়ের সাথে তাল মিলিয়ে কাট ও ড্রাইভে দর্শনীয় মার মারতেন।
তার খেলার ধরন তেমন দর্শনীয় ছিল না। কিছুটা অদ্ভুত ধরনের শৌখিন ক্রিকেটার ছিলেন তিনি। তাসত্ত্বেও ধ্রুপদীশৈলীর ব্যাটিং, শক্তিশালী কব্জির মার ও সঠিক সময়ে বলকে মোকাবেলা করতেন।
ইয়ামান্টা পর্বত
ইয়ামান্টা পর্বত (гора Ямантау) রাশিয়ার বাসকোরটোসতানের ইউরাল পর্বতমালার একটি অংশ। ইয়ামান্টা নামটি এসেছে স্থানীয় বাস্কি ভাষা (Яман тау) থেকে যার বাংলা অর্থ শয়তান। এ পর্বতের উচ্চতা ১৬৪০ মিটার (৫,৩৮১ ফুট) এবং ইউরাল পর্বতমালার দক্ষিণ অংশের সবচেয়ে উচুঁ চূড়া। এটি রাশিয়ার সুরক্ষিত জায়গা গুলোর একটি। এটি কসভিন্সকি পর্বত এর পাশেই অবস্থিত। আমেরিকার ধারণা মতে এখানে রাশিয়ার কোন পারমাণবিক প্রকল্পের কাজ চলছে। এছাড়া এটি রাশিয়ার মিলিটারি শহর মজেগোরিইর খুব কাছে অবস্থিত। ২০০৩ এর অগে এই পর্বতের শহরটি পুরুপুরি চলো করা হয়নি।
১৯৯০ সালের শেষ দিকে বরিস ইয়েলৎসিনের শাসনামলে যখন সোভিয়েত ইউনিয়ন ভেঙে যায় তখনকার সময়ই আমেরিকা সেটেলাইট ইমেজের সাহায্যে ইয়ামান্টার কিছু ছবি তুলেছিল। ছবিগুলো পর্যবেক্ষণ করে তারা ধারণা করে এই পর্বতমালার ভেতর রাশিয়া কোন গোপন কাজের জন্য খনন কাজ চালাচ্ছে। বলেরেস্ক-১৫ এবং বলেরেস্ক-১৬ নামের দুটি দুর্গ এই প্রজেক্ট এর উপরের অংশে এবং সম্ভবত ১৯৯৫ সালে আলকিনো-২ নামে আরো একটি দুর্গ মিলিটারি শহর মজেগোরিইর আশেপাশে কোথাও তৈরি করা হয়। এ অঞ্চলে ৩০ হাজারের মতো কর্মচারী কাজ করছে বলে ধারণা করা হয়। আমেরিকান সরকারর বারবার এই প্রকল্প সম্পর্কে রাশিয়াকে প্রশ্ন করলেও রাশিয়া সরকার ইয়ামান্টা পর্বত সম্পর্কে এক এক সময় ভিন্ন ভিন্ন উত্তর দিয়েছে। রাশিয়ার ভাষ্য অণুযায়ি এটা তাদের খনিজ পদার্থ আহরণের স্থান, রাশিয়ার সঞ্চিত ধন রাখার ভাণ্ডার, খাদ্যভাণ্ডার এবং পারমাণবিক যুদ্ধ শুরু হলে যাতে রাশিয়ার নেতারা এখানে অশ্রয় নিতে পারে। ইয়ামান্টা সম্পর্কে ১৯৯৬ সালের এক প্রশ্নের জবাবে রাশিয়ার প্রতিরক্ষা বিভাগ বিবৃতিতে বলে, বিদেশী সংবাদমাধ্যম গুলোতে ইয়ামান্টা সম্পর্কে যা রেখা হচ্ছে তার কোন অস্তিত্ত নেই। যাইকোক, এটি রাশিয়ার আভ্যন্তরিন নিরাপত্তা বৃদ্ধির জন্য তৈরি করা হয়েছে। এই প্রকল্পে যাতায়াতের মাধ্যম হিসেবে একটি বড় রেল লাইন আছে তবে সেটি শুধু প্রকল্পের সাথে সংশ্লিষ্ট ব্যক্তিদের জন্য। বহিরাগতের প্রবেশ এখানে সম্পূর্ণ নিষেধ।
ইয়ামান্টা রাশিয়ার সর্বশেষ পারমাণবিক গবেষণা কেন্দ্র চেলিয়াবিন্সক-৭০ এর খুব কাছে অবস্থিত বলে অনেকের ধারণা এটি রাশিয়ার একটি পারমাণবিক অস্ত্রের গুদাম। ১৯৯৬ সালের রাশিয়ার সংবাদমাধ্যমের খবর অণুযায়ি এটা হল একটি অটোমেটিক কমান্ড স্ট্রাকচার যেখান থেকে পারমাণবিক যুদ্ধ শুরু হলে নিজে নিজেই মিসাইল চালু হবে।
শাহজাদ ওয়াসিম
ডাঃ শাহজাদ ওয়াসিম একজন পাকিস্তানি রাজনীতিবিদ এবং পাকিস্তানের সিনেটের নির্বাচিত সদস্য।
রাজনৈতিক ও কর্মজীবন
শাহজাদ ওয়াসিম পাকিস্তান তেহরিক-ই-ইনসাফের প্রতিনিধিত্বকারী চৌধুরী চৌধুরী মোহাম্মদ সরোয়ারের খালি করা একটি আসনে পাঞ্জাব প্রদেশ থেকে পাকিস্তানের সিনেট নির্বাচিত হয়েছিলেন। তার এবং পাকিস্তান মুসলিম লীগ (এন) এর খাজা আহমেদ হাসানের মধ্যে ৩ অক্টোবর ২০১৮ সালে নির্বাচন অনুষ্ঠিত হয়েছিল।
বিলম্বিতলয়
বিলম্বিতলয় হল একটি জনপ্রিয় বাংলা চলচ্চিত্র যা পরিচালনা করেন অগ্রগামী। এই চলচ্চিত্রটি ১৯৭০ সালে অনুরাধা ফিল্মস ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন নচিকেতা ঘোষ। এই চলচ্চিত্রটির মুখ্য চরিত্রে অভিনয় করেন উত্তম কুমার, সুপ্রিয়া চৌধুরী, দীপা চ্যাট্টার্জী, অসিতবরণ মুখোপাধ্যায়।
কাহিনী
বিলম্বিতলয় হল মৃগাঙ্ক এবং অদিতির গল্প এবং তাদের জীবনে উত্থান -পতনের মধ্য দিয়ে যায়। মৃগাঙ্ক একজন উদীয়মান চিত্রকর এবং অদিতি একজন গায়িকা। তারা প্রেমে পড়ে এবং তাদের পরিবারের ইচ্ছার বিরুদ্ধে বিয়ে করে। তাদের বিবাহিত জীবনে একটি কঠিন সৃষ্টি হয়  তখন মৃগাঙ্ক পরিবারের চাহিদা থেকে দূরে থাকে এবং অদিতিকে পরিবার চালানোর জন্য কঠোর পরিশ্রম করতে হয়। অবশেষে তাদের ডিভোর্স হয়ে যায়। অদিতি একজন বিখ্যাত গায়িকা হয়ে ওঠে। মৃগাঙ্ক একজন মাতাল হয়ে ওঠে,  তখন সে একজন ভাল শিল্পী হতে  ব্যর্থ হয়। এডিথ,  অদিতির পরিবার এবং অদিতির সহচর মৃগঙ্ককে নিয়ে আসে এবং  তার স্বাস্থ্য ফিরিয়ে দেন। তিনি তাকে আবার ছবি আঁকতে  শুরু করতে উৎসাহিত করেন। এডিথ বিবাহ করে মৃগাঙ্ককে।  চার্চে অদিতির সাথে এডিথের সাক্ষাৎ হয় তাকে অনুভব করে যে সে তাদেরকে  আলাদা করেছে। এডিথ গর্ভপাতের শিকার হয় এবং মারা যায়। অদিতি এডিথের দাফনে যোগ দিতে আসে এবং বুঝতে পারে যে মৃগাঙ্কর সমর্থন প্রয়োজন।
নিওয়াই
নিওয়াই (Niwai) ভারতের রাজস্থান রাজ্যের টোন্ক জেলার একটি শহর ও পৌরসভা এলাকা।
জনসংখ্যার উপাত্ত
ভারতের ২০০১ সালের আদমশুমারি অনুসারে নিওয়াই শহরের জনসংখ্যা হল ৩১,৩৫৫ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৬৪%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৫১%। সারা ভারতের সাক্ষরতার হার ৫৯.৫%, তার চাইতে নিওয়াই এর সাক্ষরতার হার বেশি।
এই শহরের জনসংখ্যার ১৬% হল ৬ বছর বা তার কম বয়সী।
স্পাইজ ইন ডিজগাইজ
কাহিনী সংক্ষেপ
বিশ্বের সেরা গুপ্তচর যখন পায়রা হয়ে যায়, তখন তাকে বিশ্বকে বাঁচাতে তার গীকি অফিসারকে বিশ্বাস করতে হবে।
সমালোচনামূলক প্রতিক্রিয়া
রটেন টম্যাটোস-এ ১২৪টি পর্যালোচনার ভিত্তিতে ছবিটির রেটিং স্কোর ৭৭% এবং গড় রেটিং ৬.৫/১০। মেটাক্রিটিক-এ ২২টি পর্যালোচনার ভিত্তিতে চলচ্চিত্রটির স্কোর ১০০-এ ৫৪।
মতিউর রহমান (বীর প্রতীক)
'''মো. মতিউর রহমান''' (জন্ম: অজানা, মৃত্যু: ১৯৯৪ ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
মো. মতিউর রহমানের জন্ম নারায়ণগঞ্জ জেলার রূপগঞ্জ উপজেলার মুড়াপাড়া গ্রামে। তার বাবার নাম তোরাব আলী এবং মায়ের নাম আফিয়া খাতুন। তার স্ত্রীর নাম মিনা রহমান। তাদের চার মেয়ে, এক ছেলে।
কর্মজীবন
মো. মতিউর রহমান চাকরি করতেন পাকিস্তান সেনাবাহিনীর ২৫ বালুচ রেজিমেন্টে। এর অবস্থান ছিল যশোর সেনানিবাসে। ১৯৭১ সালের মার্চে ছুটিতে ছিলেন। মুক্তিযুদ্ধ শুরু হলে ৩০ মার্চ ময়মনসিংহে সমবেত দ্বিতীয় ইস্ট বেঙ্গল রেজিমেন্টের সঙ্গে যোগ দিয়ে যুদ্ধে ঝাঁপিয়ে পড়েন। প্রতিরোধযুদ্ধ শেষে ভারতে যান।
মুক্তিযুদ্ধে ভূমিকা
কাঁচপুর সেতু পেরিয়ে বামে নরসিংদী গামী সড়ক যার মাঝামাঝি পাঁচদোনা। মুক্তিযুদ্ধের শুরুর দিকে পাঁচদোনায় পাকিস্তান সেনাবাহিনী ও মুক্তিযোদ্ধাদের মধ্যে বড় যুদ্ধ হয়। সে যুদ্ধে মুক্তিযোদ্ধাদের পক্ষে নেতৃত্ব দেন মো. মতিউর রহমান। মুক্তিযোদ্ধারা ছিলেন ইস্ট বেঙ্গল রেজিমেন্ট ও ইপিআর বাহিনীর সদস্য। পাঁচদোনায় সড়কের দুই ধারে ছিল ঝোপঝাড় এবং এর মধ্যে মুক্তিযোদ্ধারা আত্মগোপন করেছিলেন। তাদের সঙ্গে ছিলেন স্থানীয় দুঃসাহসী কয়েকজন গ্রামবাসী। অন্যদের সঙ্গে মো. মতিউর রহমানও ঝোপঝাড়ের আড়াল থেকে সড়কে নজর রেখেছিলেন। একসময় তিনি দেখতে পান, সড়কে পাকিস্তান সেনাবাহিনীর সেনাবাহী লরি। পেছনে ছিলো আরও কয়েকটি সেনাবাহী গাড়ি। এর আগে গত কয়েক দিন পাকিস্তানি সেনারা ঢাকা ও আশপাশ এলাকায় তেমন কোনো প্রতিরোধের সম্মুখীন হয়নি। তাই জনশূন্য পথে তারা বেশ নিশ্চিন্ত মনেই আসছিল। সামনের লরিগুলো অস্ত্রের আওতায় আসামাত্র মো. মতিউর রহমান সংকেত দেন অন্যদের। সঙ্গে সঙ্গে মুক্তিযোদ্ধাদের মর্টার দলের ছোড়া তিনটি মর্টারের গোলার একটা গোলা পড়ে লরির ওপর। একই সময় গর্জে ওঠে অন্য মুক্তিযোদ্ধাদের কাছে থাকা মেশিনগান ও অন্যান্য অস্ত্র। তখন পাকিস্তানি সেনাদের মধ্যে হুড়োহুড়ি পড়ে যায় এবং প্রথম ধাক্কাতেই হতাহত হয় বেশ কয়েকজন পাকিস্তানি সেনা। কিছুক্ষণ পর পাল্টা আক্রমণ শুরু করে পাকিস্তানি সেনাবাহিনী। মো. মতিউর রহমান সহযোদ্ধাদের নিয়ে সাহসিকতার সঙ্গে শত্রু পাকিস্তানি সেনাদের ওপর আক্রমণ অব্যাহত রাখেন এবং সে সময়ে তার সাহসিকতা দেখে সহযোদ্ধারা আরও উজ্জীবিত হয়ে যুদ্ধ করেন। যুদ্ধ চলে কয়েক ঘণ্টা পর্যন্ত। মুক্তিযোদ্ধাদের আক্রমণে পাকিস্তান সেনাবাহিনীর বেশ ক্ষয়ক্ষতি হয়। হতাহত হয় শতাধিক সেনা এবং তিনটি লরি অচল হয়ে যায়। অবস্থা বেগতিক দেখে হতাহত সেনাদের সচল লরি ও গাড়িতে নিয়ে তারা সন্ধ্যার আগেই পশ্চাদপসরণ চলে যায়। পরদিন সেখানে আবারও যুদ্ধ হয়।
পোল-ই আলম জেলা
পোল-ই আলম, অথবা পুল-ই-আলম, আফগানিস্তানের লগার প্রদেশের একটি জেলা আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ১০৮,০০০ জন এর মত, যার মধ্যে অধিকাংশ পশতুন, তাজিক এবং বাকীরা অন্যান্য সম্প্রদায়ের। জেলাটির রাজধানী শহরের নাম হচ্ছে পোল-ই আলম, এছাড়াও এটি প্রাদেশিক রাজধানী শহরও বটে।
নিরাপত্তা ও রাজনীতি
২০০৯ সালের ২৩ নভেম্বর তারিখে জানা যায় যে, অপরিচিত সশস্ত্রবাহিনী পুরুষদের হাতে জেলাটির সদর দপ্তরে অবস্থিত একটি বালিকা বিদ্যালয় ধ্বংস হয়।
অক্সিটোসিন
থাম্ব|232x232পিক্সেল|Oxytocin (ball-and-stick) bound to its carrier protein neurophysin (ribbons)অক্সিটোসিন (ইংরেজি: Oxytocin) হল স্তন্যপায়ী প্রাণীদের দেহে প্রাপ্ত একটি হরমোন। এটি স্তন্যপায়ীদের মস্তিষ্কে কাজ করে। মানবদেহে এটি নারীদের প্রজননের সময় নির্গত হয়, বিশেষ করে সন্তান প্রসবের সময় এবং প্রসবের পরে।
প্রাণরসায়ন
এস্ট্রোজেন অক্সিটোসিনের নিঃসরণ বাড়াতে এবং মস্তিষ্কে এর রিসেপ্টর এর অভিব্যক্তি বাড়াতে দেখা গেছে। মহিলাদের মধ্যে, এস্ট্রাডিউল এর একক ডোজ রক্তে অক্সিটোসিন এর পর্যাপ্ত ঘনত্ব বাড়াতে দেখা গেছে।
জৈবসংশ্লেষ
অক্সিটোসিন পেপটাইড প্রথমে OXT gene থেকে নিষ্ক্রিয় প্রোটিন হিসাবে সংশ্লেষিত হয়। এই প্রোটিনটিতে অক্সিটোকিন ক্যারিয়ার প্রোটিন নিউরোফিসিন আইও অন্তর্ভুক্ত থাকে। নিষ্ক্রিয় এই প্রোটিনটি ক্রমাগত এনজাইমের মাধ্যমে ছোটো ছোট টুকরাগুলিতে (যার মধ্যে একটি নিউরোফিসিন আই) হাইড্রোলাইজড হয়। সক্রিয় অক্সিটোসিন ননাপেপটাইড প্রকাশিত সর্বশেষ হাইড্রোলাইসিস পেপটিডাইলগ্লাইসিন আলফা-অ্যামিডেটিং মনু অক্সিজেনেস (পিএএম) দ্বারা অনুঘটকিত হয়।
পিএএম এনজাইম সিস্টেমের ক্রিয়াকলাপ ভিটামিন সি (অ্যাসকরবেট) এর উপর নির্ভরশীল, যা একটি প্রয়োজনীয় ভিটামিন কোফ্যাক্টর। সৌভাগ্যক্রমে, সোডিয়াম অ্যাসকরবেটকে নিজে থেকেই ডোজ-নির্ভর পদ্ধতিতে  ডিম্বাশয়ের টিস্যু থেকে অক্সিটোসিনের উত্পাদনকে উদ্দীপিত করতে দেখা গেছে।  একই রকম টিস্যুগুলির অনেকগুলি (যেমন: ডিম্বাশয়, শুক্রাশয়, চোখ, অ্যাড্রেনালস, প্লাসেন্টা, থাইমাস, অগ্ন্যাশয়) যেখানে পিএএম (এবং ডিফল্টরূপে অক্সিটোসিন) পাওয়া যায় সেগুলি ভিটামিন সি এর উচ্চতর ঘনত্ব সঞ্চয় করতেও সক্ষম।
প্রথমে মাতৃভাষা পরভাষা পরে
প্রথমে মাতৃভাষা, পরভাষা পরে ২০০৪ সালে সাবেক প্রধান বিচারপতি মুহাম্মদ হাবিবুর রহমান কর্তৃক রচিত একটি প্রবন্ধসংকলন।  গ্রন্থটি একুশটি প্রবন্ধের সংকলন। উল্লেখযোগ্য প্রবন্ধগুলোর মধ্যে রয়েছে "আমরা কি যাব না তাদের কাছে যারা শুধু বাংলায় কথা বলে", "বাংলায় সংবিধান", "বাংলা ভাষার সংগ্রাম এখনো অসমাপ্ত", "রাষ্ট্রের ভাষা-পরিকল্পনা", "মাতৃভাষার সপক্ষে", "প্রথমে মাতৃভাষা, পরভাষা পরে" ইত্যাদি।
সারসংক্ষেপ
মুহাম্মদ হাবিবুর রহমান লিখেছেন, 'আইনের ক্ষেত্রে রাষ্ট্রভাষা বাংলা প্রচলনের জন্য যথাযথ আইন প্রণয়ন কেন সরকারি উদ্যোগে করা হয়নি আমি বুঝতে পারি না।' তিনি আরো লিখেছেন 'যদি ন্যায়বিচার সদগুণ হয় এবং জনগণের কল্যাণের জন্যই যদি এর কাজ হয় তবে তা জনগণের ভাষাতেই হওয়া উচিত।' তবে "আমি খোলাখুলি করে বলি 'দেশের জনগণ যদি চান তাঁদের দেশের সর্বোচ্চ আদালতের সব কাজ তাঁদের ভাষায় হবে, তাঁদের প্রতিনিধিরা সংসদের যতদিন না আইন পাস করছেন ততদিন বিচারকবৃন্দ স্বেচ্ছায় বাংলায় হাতেখড়ি দিতে চাইবেন না।"
টিগান সামারস
টিগান সামারস (ভিক্টরভিল, ক্যালিফোর্নিয়া, জুন ৩০, ১৯৯০) একজন মার্কিন পর্নোগ্রাফিক অভিনেত্রী।
জীবনী
সামারস ১৯৯০ সালের জুন মাসে সান বার্নার্ডিনো কাউন্টির (ক্যালিফোর্নিয়া) পশ্চিমে ভিক্টরভিল শহরে ক্রিস্টা সিমস নামে জন্মগ্রহণ করেন। তিনি ২০১০ সালে ২০ বছর বয়সে পর্ন শিল্পে প্রবেশ করেন।
মালু ট্রেভেজো
মারিয়া লুইসা "মালু" ট্রেভেজো (, জন্ম ১৫ অক্টোবর, ২০০২) একজন কিউবান-মার্কিন গায়ক। তিনি ভিডিও শেয়ারিং অ্যাপ মিউজিকলি -তে তার ভিডিওগুলির জন্য বিখ্যাত হয়েছিলেন। তিনি এখন 10 মিলিয়নেরও বেশি ফলোয়ার সহ একজন ইনস্টাগ্রাম ব্যক্তিত্ব।
আকিব জাভেদ
আকিব জাভেদ (عاقب جاوید; জন্ম: ৫ আগস্ট, ১৯৭২) পাকিস্তানের সাবেক ক্রিকেটার। ডানহাতি মিডিয়াম-ফাস্ট পেস বোলার হিসেবে তিনি বলকে উভয় দিকেই সুইং করাতে পারদর্শী ছিলেন। ১৯৮৮ থেকে ১৯৯৮ সাল পর্যন্ত তিনি পাকিস্তানের অন্যতম বোলিং স্তম্ভ ছিলেন। ১৯৯২ সালের ক্রিকেট বিশ্বকাপ বিজয়ী পাকিস্তান ক্রিকেট দলের অন্যতম সদস্য আকিব বর্তমানে তিনি সংযুক্ত আরব আমিরাত ক্রিকেট দলের বোলিং কোচের দায়িত্ব পালন করছেন। এছাড়াও, ২০০৪ সালের আইসিসি অনূর্ধ্ব-১৯ ক্রিকেট বিশ্বকাপে পাকিস্তান দলকে পরিচালনা করেন।
খেলোয়াড়ী জীবন
লাহোরের ইসলামিয়া কলেজের প্রাক্তন শিক্ষার্থী আকিব তার খেলোয়াড়ী জীবনে ২২টি টেস্ট ও ১৬৩টি একদিনের আন্তর্জাতিকে পাকিস্তান দলের প্রতিনিধিত্ব করেছেন। ভারত ক্রিকেট দলের বিপক্ষেই তিনি অধিক সফলকাম হয়েছেন। সর্বমোট ৬টি ম্যান অব দ্য ম্যাচের পুরস্কারের চারটিই পেয়েছেন ভারতের বিরুদ্ধে। ১৯৯১ সালের অক্টোবর মাসে একদিনের আন্তর্জাতিকে ১৯ বছর ১৯ দিন বয়সে ভারতের বিপক্ষে হ্যাট্রিক করেন। এরফলে তিনি মার্চ, ২০১৪ সাল পর্যন্ত সর্বকনিষ্ঠ খেলোয়াড় হিসেবে ওডিআই হ্যাট্রিকধারীর মর্যাদা পেয়ে আসছেন। শেষদিকে সচিন তেন্ডুলকর ও সৌরভ গাঙ্গুলী’র নজরকাড়া ব্যাটিং ও তার দূর্বল বোলিংয়ের ফলেই ১৯৯৮ সালে ঢাকায় অনুষ্ঠিত স্বাধীনতা কাপে ভারত শিরোপা লাভ করেছিল।
শেখ সুলেমান মসজিদ
শেখ সুলেমান মসজিদ (তুর্কি ভাষায় পূর্ণ নাম : Şeyh Süleyman Mescidi, যাতে 'mescit' একটি ছোট মসজিদের তুর্কি শব্দ) ইস্তাম্বুল-এর একটি মসজিদ যা একটি প্রাক্তন বাইজেন্টাইন বিল্ডিং থেকে রূপান্তরিত, যা পূর্বের অর্থোডক্স প্যান্টোক্রেটর মঠের অংশ ছিল। বাইজেন্টাইন যুগে এর ব্যবহার অস্পষ্ট। ছোট ভবনটি কনস্টান্টিনোপল-এর বাইজেন্টাইন মধ্যযুগের স্থাপত্যের একটি ছোট উদাহরণ।
অবস্থান
কাঠামোটি জেইরেক সোকাক-এ অবস্থিত, ফাতিহ জেলার, জেইরেকের পার্শ্ববর্তী, প্রাক্তন প্যান্টোক্রেটর চার্চের প্রায় ১২০ মিটার দক্ষিণ-পশ্চিমে, বর্তমানে জেইরেকের মসজিদ-এর অংশ।
ইতিহাস
১৪৫৩ সালের আগে এই ছোট অষ্টভুজাকার ভবনটির ইতিহাস সম্পর্কে কিছুই জানা যায় না। প্রায় নিশ্চিতভাবেই এটি খ্রিস্ট প্যান্টোক্রেটর-এর মহান মঠের অংশ ছিল, যা ১১১৮ থেকে ১১২৪ সালের মধ্যে বাইজেন্টাইন সম্রাজ্ঞী আইরিন কমনেনি দ্বারা নির্মিত হয়েছিল। কিছু পণ্ডিতদের মতে এটি হতে পারে কবরস্থান, অন্যরা মনে করেন এটি ছিল মঠের গ্রন্থাগার।
১৪৫৩ সালে কনস্টান্টিনোপলের পতন-এর কিছু পরে, দ্বিতীয় মাহমুদ এর অধীনে, বিল্ডিংটিকে একটি মসজিদে রূপান্তরিত করেন শেহ সুলেমান হালিফ (?–১৪৯১)। যাই হোক না কেন, সংশ্লিষ্ট ওয়াকফ প্রদানকারী দলিলটি অনুপস্থিত। ১৭৫৬ সালের বৃহৎ অগ্নিকাণ্ডের পর তৃতীয় সুলতান মুস্তফা (র. 1757-74) এর রাজত্বকালে কাজগান আসান আগা দ্বারা ভবনটি পুনরুদ্ধার করা হয় এবং নিকটবর্তী মাদ্রাসা বরাদ্দ করা হয়।
বর্ণনা
বিল্ডিংটির একটি বর্গাকার পরিকল্পনা রয়েছে এবং এটির উপরে পেন্ডেনটিভ সহ একটি নিম্ন অষ্টভুজাকৃতির গম্বুজ রয়েছে। ভবনটির ভিতরে চারটি কুলুঙ্গি কোণায় অবস্থিত। ভূগর্ভে একটি সমাধিস্তম্ভ রয়েছে যার আটটি কুলুঙ্গি একটি গম্বুজ ভল্ট দ্বারা আবৃত। নীচের অংশের ইমারতি অ্যাশলার দিয়ে তৈরি, যেহেতু উপরের অংশে ইট রয়েছে। ভবনটির কাছে একটি বাইজেন্টাইন কুন্ড এখনও টিকে আছে
ওল্ড কিংডম (বই)
দ্য ওল্ড কিংডম (প্রাচীন সাম্রাজ্য) বা দক্ষিণ আমেরিকায় "অ্যাভোর্সেন" নামে পরিচিত একটি কাল্পনিক জগৎ-এর উপর লিখিত বইয়ের সিরিজ যার লেখক গার্থ নিক্স। ১৯৫৫ সালে সর্বপ্রথম "স্যাব্রিয়েল" উপন্যাসের মাধ্যমে সিরিজটি শুরু হয়। পরবর্তীতে "লায়ারেল"(২০০১) ও অ্যাভোর্সেন(২০০৩) উপন্যাসদ্বয় যুক্ত হয়। সিরিজটি পূর্ববর্তী উপন্যাস ক্ল্যারিয়েল (২০১৪)এর সাথে আগাতে থাকে এবং সিরিজটির সর্বশেষ সংযুক্তি হলো গোল্ডেনহেড যা ২০১৬ সালের অক্টোবরে মুক্তি পায়। দ্যা ওল্ড কিংডম সিরিজে উপন্যাসিকা দ্যা ক্রিয়েচার ইন দ্যা কেস (২০০৫) এবং অন্যান্য ক্ষুদে কল্পকাহিনীও বিদ্যমান।
অস্ট্রেলিয়ায় দ্যা ওল্ড কিংডম ক্রনিকেলস নামে তিনটি উপন্যাস ও ও একটি উপন্যাসিকার সমন্বয়ে একটি সর্বজনীন সংস্করণ প্রকাশিত হয়। আমেরিকায় এই সংস্করণ দ্যা এভোর্সেন ট্রাইলজি (২০০৩) এবং দ্যা এভোর্সেন ক্রনিকেলস (২০০৯) শিরোনামে পরিচিত৷ আইএসএফডিবি চলমান সিরিজটিকে " দ্যা ওল্ড কিংডম/অ্যাভোর্সেন" হিসেবে ক্যাটালগ করে।
বেনেল্লা এনসাইন
বেনেল্লা এনসাইন একটি সাপ্তাহিক পত্রিকা, যা ১৮৬৮ সাল থেকে অস্ট্রেলিয়ার ভিক্টোরিয়ার বেনালায় প্রকাশিত হয়। এর বর্তমান সাপ্তাহিক প্রচলন ৩৬,৯০৪ এবং স্থানীয় ক্রীড়া ও শ্রেণিবদ্ধ বিজ্ঞাপনের উপর জোর দিয়ে বেশিরভাগ স্থানীয় সংবাদ সরবরাহ করে।
ইতিহাস
বেনাল্লা এনসাইন প্রথমে বেনাল্লা এনসাইন অ্যান্ড ফার্মারস এবং স্কোয়াটারস জার্নাল হিসাবে ১৮৬৮ সালে প্রকাশনা শুরু করেছিল। আসল স্বত্বাধিকারী ছিলেন জন লিস্টন। ১৮৭২ সালের এপ্রিলে এটি 'নর্থ ইস্টার্ন এনসাইন' দ্বারা প্রতিস্থাপন করা হয়েছিল এবং এটি ১৯৩৮ সালের ফেব্রুয়ারি অবধি মূল শিরোনামে ফিরে আসার আগে পর্যন্ত ঐ শিরোনামে প্রকাশিত হয়েছিল। ১৮৮৭ থেকে ১৯৭৭ পর্যন্ত এর মালিক ছিল ও'শিয়া পরিবার যারা জেফ অ্যাডামসের কাছে পত্রিকাটি বিক্রি করেছিল এবং ১৯৮৬ সালের জুলাই মাসে বর্তমান মালিক ম্যাকফারসন মিডিয়া গ্রুপ এটি কিনেছিল।
ওল্ড কিংডম (বই)
সিরিজের বইসমূহ
লিয়ারেল উপন্যাস স্যাব্রিয়েল ও টাচস্টোনের পুত্রসন্তান প্রিন্স সামেথ ও তার বন্ধু নিকোলাস নিক সায়রেকে নিয়ে লেখা। তবে মূল চরিত্র হচ্ছে লিয়ারেল। সামেথ ও টাচস্টোন জাদুকর হেজের নিয়ন্ত্রণে চলে যায় এবং ঘটনাচক্রে লিয়ারেল, টাচস্টোন, মগেট এরা একত্রিত হয়ে সামেথ ও নিককে রক্ষা করার চেষ্টা করে। উল্লেখ্য, শেষে এটিও জানা যায় যে লিয়ারেল সাব্রিয়েলের বোন ও উত্তরাধিকারী।
জাদুকর হেজ সমগ্র বাসজগৎ ধ্বংস করার লক্ষ্যে অগ্রসর হয়। সেই ঘটনা নিয়ে এটি লেখা হয়েছে।
স্যাব্রিয়েলের সময়কার ছয়শ বছর পূর্বের কাহিনী নিয়ে রচিত।
লিয়ারেল ও নিকোলাস সায়রের ক্লোর অফ দা মাস্ককে হত্যা করার কাহিনী নিয়ে রচিত।
বইটি এখনো প্রকাশিত হয়নি। এটি ২০২১ সালে বনিয়ার বুক্স ইউকে হতে প্রকাশিত হওয়ার কথা। এই উপন্যাসে থাকবে কীভাবে স্যাব্রিয়েলের পিতামাতার সাক্ষাৎ হয় ও অন্যান্য বিষয়।
রাহাত ফাতেহ আলী খান
রাহাত ফাতেহ আলী খান (Rahat Fateh Ali Khan, (জন্ম: ডিসেম্বর ৯, ১৯৭৪) হলেন একজন পাকিস্তানি সঙ্গীত শিল্পী; যিনি প্রাথমিকভাবে মুসলিম সুফি হিসেবে ভক্তিমুলক গান গাইতেন। তিনি ওস্তাদ নুসরাত ফাতেহ আলী খানের ভাস্তে  এবং ওস্তাদ ফররুখ ফতেহ আলী খান পুত্র। এছাড়াও তিনি পুরাণখ্যাত কাওয়ালি শিল্পী ফাতেহ আলী খানের নাতি হন। কাওয়ালি ছাড়াও, তিনি গজল গাইতেন এবং অন্যান্য মৃদু সঙ্গীতেও খ্যাতি রয়েছে। তিনি বলিউডের জনপ্রিয় একজন নেপথ্য সঙ্গীতশিল্পী হিসেবে সুপরিচিত।
প্রাথমিক জীবন
রাহাত পাকিস্তানের পাঞ্জাব প্রদেশের ফয়সালাবাদে (পূর্বে লায়ালপুর নামে পরিচিত) কাওয়ালী এবং শাস্ত্রীয় ঐতিহ্যগত সঙ্গীতশিল্পীদের একটি পরিবারে জন্মগ্রহণ করেন।] তিনি ফারুখ ফাতেহ আলী খানের সন্তান। তিনি তার চাচা শাস্ত্রীয় সঙ্গীত ও কাওয়ালী শিল্পী নুসরাত ফাতেহ আলী খান এর কাছ থেকে সঙ্গীতের তালিম লাভ করেন।
কর্মজীবন
রাহাতকে তার চাচা ওস্তাদ নুসরাত ফাতেহ আলী খান কর্তৃক কাওয়ালী সঙ্গীতের ঐতিহ্যেকে ধারণ করার লক্ষ্যে তৈরী করেন এবং মাত্র তিন বছর বয়স থেকে তিনি তার চাচা ও পিতার সাথে গাওয়া শুরু করেন।
ওভার দ্য লিমিট (২০১১)
ওভার দ্য লিমিট ২০১১ হলো পেশাদারি কুস্তির একটি পে-পার-ভিউ ইভেন্ট। যেটি মে ২২, ২০১১ সালে সিটল, ওয়াশিংটনে অনুষ্ঠিত হয়। এটি ডাব্লিউডাব্লিউই কর্তৃক আয়োজিত ওভার দ্য লিমিট এর কালানুক্রম অনুসারে ২য় ইভেন্ট।
ইভেন্টিতে ৮ টি ম্যাচ অনুষ্ঠিত হয়। মেইন ইভেন্টে জন সিনা আই কুইট ম্যাচে দ্য মিজ এবং অ্যালেক্স রিলেই কে হারায়।
বিক্রয়
ইভেন্টটিতে টিকিটের বিক্রয় ১,৪৭,০০০ রেট হয়। যা গতবছরের ইভেন্ট থেকে কম। গত বছর ছিল ১,৯৭,০০০ বিক্রয় রেট।
স্টোরিলাইন
র ব্র্যান্ডের মূল ফিউড ছিল জন সিনা এবং দ্য মিজ এর মধ্যে। এক্সট্রিম রুলসে সিনা দ্য মিজ এবং জন মরিসন কে একটি ট্রিপল থ্রেট স্টিল কেইজ ম্যাচে হারিয়ে ডাব্লিউডাব্লিউই চ্যাম্পিয়নশিপ টাইটেলটি জিতে। এরপরের রাতে মিজ এর রিম্যাচ দাবি করে। ওই রাতে মিজ সিনাকে চ্যাম্পিয়নশীপ বেল্টটি দিয়ে আঘাত করে ম্যাচ জিতে। কিন্তু রেফারি রিংয়ের ভেতর বেল্ট দেখলে সিদ্ধান্ত বদলে সিনাকে ডিসকোয়ালিফিকেশন এর মাধ্যমে বিজয়ী ঘোষণা করে। মে ৯ "র" এর এপিসোডে দ্য মিজ রে মিস্টেরিও এবং আলবের্তো দেল রিওকে হারিয়ে ১ নম্বর কন্টেনডার নির্বাচিত হয়। পরে সিনা ম্যাচের স্টিপুলেশন "আই কুইট" নির্ধারণ করে।
প্রাথমিক ম্যাচসমূহ
এরপরের ম্যাচে ওয়েড ব্যারেড তার ইন্টারকন্টিনেন্টাল চ্যাম্পিয়নশীপটি ইজিকেল জ্যাকসন এর বিপক্ষে ডিফেন্ড করে। শেষ দিকে জ্যাকসন ব্যারেডকে "Torture Rack" হিট করলে জাস্টিন গ্যাব্রিয়েল এর হস্তক্ষেপের কারণে ম্যাচটি ডিসকোয়ালিফাই হয়ে যায়।
এরপরের ম্যাচে মুখোমুখি হয় সিন কারা এবং শাভো গুয়েররো। শেষদিকে সিন কারা শাভো কে "Tilt-A-Whirl Headscissors Takedown" হিট করে ম্যাচ জিতে।
চতুর্থ ম্যাচে বিগ শো এবং কেইন তাদের ডাব্লিউডাব্লিউই ট্যাগ টিম চ্যাম্পিয়নশিপ টাইটেলটি দ্য নিউ নেক্সাস (সিএম পাংক, ম্যাসন রায়ান) এর বিপক্ষে ডিফেন্ড করে। শেষদিকে বিগ শো এবং কেইন রায়ান এর উপর "Double Chokeslam" হিট করে ম্যাচ জিতে টাইটেল রিটেইন করে।
এরপর, ব্রি বেলা তার ডিভাস চ্যাম্পিয়নশীপ টাইটেলটি কেলি কেলির বিপক্ষে ডিফেন্ড করে। শেষদিকে ব্রি কেলি কে "Bella Buster" হিট করে টাইটেলটি রিটেইন করে।
মূল ম্যাচসমূহ
ষষ্ট ম্যাচে, রেন্ডি অরটন তার ওয়ার্ল্ড হেভিওয়েট চ্যাম্পিয়নশীপ টাইটেলটি ক্রিশ্চিয়ান এর বিপক্ষে ডিফেন্ড করে। শেষ দিকে ক্রিশ্চিয়ান একটি "Killswitch" হিট করার চেষ্টা করলে রেন্ডি তাকে "RKO" হিট করে ম্যাচ জিতে। এবং তার টাইটেলটি রিটেইন করে।
এরপরের ম্যাচে মুখোমুখি হয় জেরি ললার এবং মাইকেল কোল। শেষ দিকে কোলকে "Diving Fist Drop" হিট করে ম্যাচ জিতে ললার। এরপর ইভ কোলকে "Mousault" হিট করে এবং জিম রোজ তার উপর বারবিকিউ সস ঢেলে দেয়। সবশেষে ব্রেট হার্ট আসে এবং কোলকে "Sharpshooter" লক করলে কোল ললারের পায়ে চুমু খেতে বাধ্য হয়।
প্রধান ম্যাচ
মেইন ইভেন্টে জন সিনা তার ডাব্লিউডাব্লিউই চ্যাম্পিয়নশিপ টাইটেলটি দ্য মিজের বিপক্ষে ডিফেন্ড করে একটি আই কুইট ম্যাচে। ম্যাচে অ্যালেক্স রিলেই দ্য মিজের পক্ষে ম্যাচে হস্তক্ষেপ করে। একপর্যায়ে রিলেই সিনাকে "আই কুইট" বলার জন্য বললে আপাতদৃষ্টিতে মনে হয় সিনা "আই কুইট" বলে। কিন্তু রেফারি একটি রেকর্ডিং শুনতে পায় যেখানে সিনা "আই কুইট" বলে। তখন রেফারি আবার ম্যাচ শুরু করে। তখন সিনা অ্যালেক্স রিলেই কে ধারাভাষ্য টেবিলের উপর "Attitude Adjustment" দেয় এবং মিজকে চামড়ার বেল্ট দিয়ে মারতে থাকে। একপর্যায়ে সিনা তাকে এন্ট্রাস র‍্যাম্পে নিয়ে যায় এবং সেখানে "STF" লক করে। তখন মিজ "আই কুইট" বলে এবং সিনা ম্যাচ জিতে তার টাইটেল রিটেইন করে।
রিভিউ
ওভার দ্য লিমিট ২০১১ ইভেন্টটি মিশ্র প্রতিক্রিয়া পায়। দ্য সান এর রবি ম্যাকনিকল মেইন ইভেন্ট সম্পর্কে বলে "মেইন ইভেন্টে সিনার বরাবরের মতোই "সুপারম্যান" পারফর্মেন্স করেছে, যে পুরো ম্যাচে নির্যাতন সহ্য করে শেষদিকে ফিরে এসে সাবেক চ্যাম্পিয়ন কে হারিয়ে দেয়। এবং এটি ছিল পুরনো, হোগানের আমলের মতো।
দ্য সান ওভার দ্য লিমিট ২০১১ পিপিভিটিকে ১০ এর মধ্যে ৮ রেটিং দিয়েছে।
উত্তরা (চলচ্চিত্র)
উত্তরা (ইংরেজি: The Wrestlers), হচ্ছে ২০০০ সালে মুক্তিপ্রাপ্ত বাঙালি কবি বুদ্ধদেব দাশগুপ্ত পরিচালিত বাংলা ভাষার চলচ্চিত্র। এটি সমরেশ বসুর গল্পের ভিত্তিতে চিত্রিত। জয়া শীল উত্তরা নামে অভিনয় করেন। এছাড়াও তাপস পাল, শঙ্কর চক্রবর্তী এবং রাইসুল ইসলাম আসাদ খ্রিস্টান পাদ্রি হিসেবে অভিনয় করেন।
চলচ্চিত্রটি আপাতদৃষ্টিতে শান্তিপূর্ণ এলাকার মানুষের সহিংসতা, মানবিক পাপ এবং অনাচারকে বৈপরীত্যের মাধ্যমে তুলে ধরেছে। স্থানটি হচ্ছে বাংলার পুরুলিয়া জেলার একটি শান্ত গ্রাম।
বিশ্ব সিংহ
কোচ রাজবংশের আরম্ভ
১২শ শতকে কামরূপ রাজ্যর ভাঙনের পর স্থানীয় শাসক এবং জমিদাররা ছোট ছোট রাজ্য ভাগ করে নেয়। একবারে পূর্বে চুতীয়া, আহোম এবং কাছাড় রাজ্য গড়ে ওঠে। পশ্চিম দিকে পূর্বের রাজ্যসমূহ এবং কামতা রাজ্য-এর মধ্যের অংশে  ভূঁইয়ারা স্থান নিয়েছিল। ১৪৯৮ সালে গৌড়-এর রাজা আলাউদ্দিন হুসেন শাহ কামতার রাজা নীলাম্বর সেন-এর বিরুদ্ধে যুদ্ধ ঘোষণা করে। কামতা অধিকার করে তার এক পুত্র ডানিয়ালকে বসিয়ে যায়। পরে বারভূঞারা হারূপ নারায়ণের নেতৃত্বে ডানিয়ালকে পরাস্ত করে। আক্রমণকারীদেরকে বিতাড়িত করার পরেও ভূঞারা একটি রাজ্য প্রতিষ্ঠা করতে সক্ষম হয়নি এবং আগের মতোই ছোট ছোট অঞ্চলে শাসন চালিয়ে যায়। পরবর্তী কালে বিশ্ব সিংহ‌ কামতা অঞ্চলের অন্য জনগোষ্ঠীসমূহ একত্রিত করে রাজ্য স্থাপন করতে সমর্থ হন।
ভূঁঁইয়াদের সাথে যুদ্ধ
১৫০৯ সাল নাগাদ বিশু জনজাতীয় নেতাদেরকে একজোট করার অভিযান আরম্ভ করেন। দরং, করাইবারী, আতিয়াবারী, কামতাবারী, বলরামপুর ইত্যাদি কয়েকটি জনজাতীয় অঞ্চল তার সাথে জোটবদ্ধ হয়। এই অভিযানে তিনি ঔগুরির কুসুম ভূঞা, দীঘলা ভূঞা, কলিয়া ভূঞা, ঝারগ্রাঁ- কবিলাস ভূঞা, কর্ণপুর, ফুলগুরি, বিজনী এবং শেষে পাণ্ডুনাথের (গুয়াহাটির পাণ্ডু) ভূঞাকে পরাস্ত করেছিলেন। কর্ণপুরের ভূঞার বিরুদ্ধে অভিযান অতি কঠিন সাব্যস্ত হয়েছিল। এই অভিযান বান্দুকা এবং সজলাগ্রামের মত স্থানের ভূঞাদের জন্য সমস্যার সৃষ্টি করেছিল।
কামতাপুরে
ভূঞাদেরকে পরাস্ত করে বিশু তার কর্মস্থল চিকণার থেকে কামতাপুরে (বর্তমান কোচবিহার শহরের কয়েক মাইল দক্ষিণ-পূর্বে) তুলে আনেন এবং নিজেকে কামতা রাজ্য-এর শাসক বলে ঘোষণা করেন। তিনি বিশ্ব সিংহ বলে হিন্দু নাম গ্রহণ করেন। এইভাবে ১৫১৫ সালে কামতার কোচ রাজবংশের সূত্রপাত হয়। তিনি ভাই শিশুকে (শিষ্য সিংহ) যুবরাজ ঘোষণা করেন। পরে শিশুর সন্তান-সন্ততি জলপাইগুড়ির রায়কত রাজা হয়। ভূঞার বিরুদ্ধে অভিযানে সহায়তা করা জনজাতীয় নেতাসমূহের মধ্যে থেকে তিনি কার্জি নামক বারজন মন্ত্রীর পদের সৃষ্টি করেন। এই দুজন কার্জি এবং যুবরাজ মিলে মন্ত্রিসভা গঠন করে। সেনাবাহিনীর নায়ক হিসেবে সেনাপতি পদের সৃষ্টি করা হয়। একটা লোকগণনার পরে তিনি প্রজার সুনিয়ন্ত্রণের জন্য বিভিন্ন পদবীর সৃষ্টি করেন। সুস্থ-সবল পুরুষদেরকে পাইক বলা হত, তার ওপর ছিলেন ঠাকুরীয়া (২০ জন পাইকের ওপর), শইকীয়া (১০০ জন পাইকের ওপর), হাজারী (১০০০ জন পাইকের ওপর), ওমরা (৩০০০ জন পাইকের ওপর) এবং নবাব (৬৬,০০০ জন পাইকের ওপরে)।
জনজাতীয় লোকদেরকে কার্জি হিসেবে নিযুক্ত করে বিশ্ব সিংহ‌ তাদের সাথে সম্পর্ক অব্যাহত রাখেন। নিযুক্ত করা একমাত্র ব্রাহ্মণ ছিলেন রাজ পুরোহিত।
বিশ্ব সিংহ বিবাহের মাধ্যমে অন্য রাজা এবং নেতাদের সাথে সম্পর্ক স্থাপন করেছিলেন। নেপাল, গৌড়, কামরূপ, বারাণসী, মিথিলা এবং কাশ্মীর থেকে তার আঠারোটি পত্নী ছিল এবং তাদের থেকে আঠারোজন পুত্র লাভ করেছিলেন। পুত্রদেরকেও প্রশাসনিক দায়িত্ব দেয়া হয়েছিল। নর সিংহকে (নেপালের রত্নকান্তির পুত্র) ভুটান-এর রাজার থেকে জয় করা অঞ্চলের দায়িত্ব দিয়েছিলেন। গৌড়ের হেমপ্রভার পুত্র মল্লদেব (পরে নরনারায়ণ) উত্তরাধিকারী ছিলেন। গৌড়ের পদ্মাবতীর পুত্র শুক্লধ্বজ (পরে চিলারায়), কামরূপের চন্দ্রকান্তির পুত্র গোহাঁই কমল ইত্যাদি রাজ্যের কাজের দায়িত্বে ছিলেন।
প্রাবর রাজ্য
কামতা রাজ্য স্থাপন করলেও প্রশাসন এমন সবল ছিল না। গৌড়-এর শাসক ব্রহ্মপুত্র উপত্যকা জয় করার মনোভাব পুষে রাখতেন এবং আহোম রাজ্যর সাথে প্রায়ই সংঘাত হত৷ ১৫৩২-৩৩ সালে আহোম রাজ্য আক্রমণ করা তুর্বক খুব সম্ভব কামতা রাজ্যর মধ্যে দিয়েই গেছিল। তুর্বল পরাস্ত হয় এবং তার সেনাবাহিনীকে আহোম সেনাপতি টংখাম বুঢ়াগোহাঁই কামতা রাজ্যর পশ্চিম সীমা করতোয়া নদী পর্যন্ত নিয়ে যায়। এই যুদ্ধের শেষে টংখাম বুঢ়াগোহাঁই বিশ্ব সিংহকে কামতা রাজ্য সহ আহোম রাজ্য এবং গৌড়ের মধ্যে প্রাবর রাজ্য (buffer state) হিসেবে থাকতে দেয়।
বিশ্ব সিং‌হ আহোমের করতলগত হয়ে থাকতে না চেয়ে ১৫৩৭ সালে আহোম রাজ্য আক্রমণের মন করেন। রসদ-পাতির অভাব হওয়াতে তিনি এই মনোভাব সামলে আহোম রাজসভায় যান এবং বার্ষিক কর দিতে রাজি হন। এই কথা তার জন্য অসহনীয় ছিল এবং মৃত্যুশয্যায় উত্তরাধিকারীকে তিনি করতলীয় রাজ্যের থেকে মুক্ত হতে বলে যান।
তিনি সৌমারপীঠ রাজ্য বিজনী, বিদ্যাগ্রাম এবং বিজয়পুর আক্রমণ করে জয়ী হয়েছিলেন। এরপরে তিনি ভুটান আক্রমণ করে জয়ী হন এবং একটি চুক্তি করেন। হুসেইন শাহ শাসন করা গৌড়ের কিছু অংশ তিনি জয় করেছিলেন। তার রাজত্বকালে তুরুক খান এবং গৌড়ের রাজা নুসরত শাহের সঙ্গে মুসলমানরা কয়েকবার আক্রমণ করেছিল এবং কোচদের হাতে পরাস্ত হয়েছিল। বিশ্ব সিংহ একজন ভাল রাজ্যশাসকও ছিলেন। বিদ্যার প্রতি অনুরাগী রাজা পুত্র নরনারায়ণ এবং শুক্লধ্বজকে বারাণসীতে শিক্ষার জন্য পাঠিয়েছিলেন। কনৌজ, মিথিলা ইত্যাদি থেকে তিনি পুরোহিত আনিয়ে কয়েকটি মন্দির স্থাপন করেছিলেন। ১৫৫৪ সালে ৫৩ বছর বয়সে তিনি দ্বিতীয় পুত্র নরনারায়ণকে রাজ্যভার দিয়ে হিমালয়ে নির্বাসন নেন।
জ্যোতিকা
জ্যোতিকা (জন্মঃ ১৮ অক্টোবর ১৯৭৭) ভারতের একজন তামিল চলচ্চিত্র অভিনেত্রী। তিনি কয়েকটি হিন্দি, তেলুগু, কন্নড় এবং মালয়ালম ভাষার চলচ্চিত্রেও অভিনয় করেছেন।
১৯৯৮ সালের হিন্দি চলচ্চিত্র 'ডোলি সাজা কে রাখনা' দ্বারা জ্যোতিকা অভিনয় জগতে প্রবেশ করেছিলেন, ওটিতে তার বিপরীতে অক্ষয় খান্না ছিলেন এবং চলচ্চিত্রটি পরিচালনা করেছিলেন প্রিয়দর্শন। ১৯৯৯ সালে জ্যোতিকা অভিনীত প্রথম তামিল ভাষার চলচ্চিত্র 'বালি' মুক্তি পায় যেখানে তিনি ছোটো একটি ভূমিকায় অভিনয় করেন, চলচ্চিত্রটিতে অজিত কুমার আর সিমরান মুখ্য ভূমিকায় ছিলেন। ২০০৩ সালে তার প্রথম তেলুগু চলচ্চিত্র 'ঠাকুর' মুক্তি পায়, এটাতে তিনি তেলুগু চলচ্চিত্রশিল্পীর মহানায়ক চিরঞ্জীবীর সাথে অভিনয় করার সুযোগ পেয়েছিলেন।
২০০৪ সালের তামিল চলচ্চিত্র 'পেরাড়াগান' এ এক অন্ধ নারীর চরিত্রে অভিনয় করে জ্যোতিকা প্রশংসা কুড়ান। রজনীকান্তের সঙ্গে 'চন্দ্রমুখী' (২০০৫) এ তিনি চন্দ্রমুখী এবং গঙ্গার চরিত্র ফুটিয়ে তোলে সুনাম অর্জন করেছিলেন। এছাড়া তিনি 'মোড়ি' (২০০৭) এ একজন বোবা এবং বধির মেয়ের চরিত্রে অভিনয় করেন এবং '৩৬ ভায়াদিনিলে' (২০১৫) তে তিনি একজন মধ্যবয়স্কা নারীর চরিত্রে অভিনয় করে পরিচিতি পান। তার কর্মজীবনের মোড় ঘুরিয়ে দিয়েছিলো ১৯৯৯ সালের 'বালি' চলচ্চিত্রের ছোটো চরিত্রটি এবং ২০০০ সালে বিজয়ের সাথে অভিনয় করা 'কুশী'। তিনি তার কর্মজীবনের চূড়ায় এসে 'পাচাইকিলি মুদুচারাম' (২০০৭) এ তিনি খল চরিত্রে অভিনয় করেন।
মারিনা কাভাজ্জানা
ম্যারিনা ক্যাভাজ্জানা হলেন নেকার-এনফ্যান্টস মালাদেস হসপিটাল এবং ইমাজিন ইনস্টিটিউটের পেডিয়াট্রিক ইমিউনোলজির একজন অধ্যাপক, এছাড়াও প্যারিস দেকার্ত ইউনিভার্সিটির একজন শিক্ষাবিদ। তিনি ২০১২ খ্রিস্টাব্দে আইরিন জোলিয়ট-ক্যুরি পুরস্কার পেয়েছিলেন এবং ২০১৯ খ্রিস্টাব্দে ন্যাশনাল অ্যাকাডেমি অব মেডিসিনে নির্বাচিত হয়েছিলেন।
প্রারম্ভিক জীবন ও শিক্ষা
ক্যাভাজ্জানা ভেনিস শহরে জন্মগ্রহণ করেছিলেন। তাঁর পিতা ছিলেন একজন রেলকর্মী এবং তাঁর মাতা ছিলেন একজন শিক্ষক। তিনি পাদুয়ায় ভেষজ নিয়ে পড়াশোনা করেছিলেন; সেখানে ইউনিভার্সিটি অব পাদুয়া থেকে তিনি পাঠ সমাপন করেন। এরপর তিনি প্যারিস শহরে চলে আসেন, সেখানেই হসপিটাল সেন্ট লুইতে এলাইন গ্লুকম্যানের তত্ত্বাবধানে হাড়-মজ্জা প্রতিস্থাপন অধ্যয়ন করে প্যারিস দিদেরত ইউনিভার্সিটি থেকে ডক্টর উপাধি অর্জন করেছিলেন।
গবেষণা ও কর্মজীবন
১৯৮৭ খ্রিস্টাব্দে ক্যাভাজ্জানা নেকার-এনফ্যান্টস মালাদেস হাসপাতালে যোগদান করেছিলেন, সেখানে তিনি অ্যালাইন ফিশার এবং ক্লডি গ্রিসেলির সঙ্গে কাজ করেছিলেন। ১৯৯৪ খ্রিস্টাব্দে তিনি ইমিউনোলজির অধ্যাপক নিযুক্ত হন। ওই বছরই তিনি ইনস্টিটিউট ন্যাশিওনাল দে লা সান্টি এট দে লা রিচার্চ মেডিক্যালে (আইএনএসইআরএম) সংস্থার পরিচালক হিসেবে দায়িত্ব পালন করেছিলেন। তিনি ২০০৩ খ্রিস্টাব্দে হেমাটোলজি বিভাগের প্রধান এবং নেকার-এনফ্যান্টস মালাদেস হসপিটালে বায়োথেরাপির পরিচালক হয়েছিলেন। তিনি প্রথম একটা ক্লিনিকাল তদন্ত কেন্দ্র প্রতিষ্ঠা করেছিলেন, যার নাম অ্যাসিস্ট্যান্স পাবলিকে -- হ্যাপিটক্স দে প্যারিস; যে সংস্থা হল কোষ এবং জিন থেরাপি তৈরির জন্য অনুমোদিত একমাত্র ফরাসি শিক্ষা বিভাগ।
হেমাটোপোয়েটিক ইমিউন সিস্টেম এবং জিন থেরাপির ওপর ক্যাভাজ্জানা গবেষণা করেছিলেন। জিন থেরাপিতে লেন্টিভাইরাল ভেক্টরের ওপর ভিত্তি করে তিনি ক্লিনিকাল পরীক্ষাগুলোর নকশা  করেছিলেন এবং জেনেটিক ইমিউন ও হেমাটোপোয়েটিক বিশৃংখলাগুলোর জন্য হেমাটোপোয়েটিক স্টেম সেল জিন থেরাপি ব্যবহারের পথিকৃৎ ছিলেন তিনি।  ২০০২ খ্রিস্টাব্দে রক্তাল্পতার চিকিৎসার জন্যে ক্লিনিকাল প্রোটোকলগুলো উন্নয়নের চেষ্টা করে ক্যাভাজ্জানা ফিলিপ লেবোলচের সঙ্গে কাজ শুরু করেন।  ক্যাভাজ্জানা ছিলেন কাস্তে কোষ রোগগ্রস্ত এক বালকের সফলভাবে চিকিৎসা করা প্রথম চিকিৎসক, যে রোগটা ছিল বংশগত জটিল রক্তাল্পতার একটি ভয়ংকর রূপ। রক্তে লোহিত রক্তকণিকার অস্বাভাবিকতা দেখা দেওয়া ব্যাধি হল কাস্তে কোষ রোগ। এইচবিবি জিনে পরিবর্তনের জন্যে এই রোগ হয় এবং এর ফলে কাস্তের মতো বিকৃতি ঘটে লোহিত রক্ত কণিকার। ফ্রান্সের এটা খুবই সাধারণ একটা জিনগত ব্যাধি। ২০০০ খ্রিস্টাব্দে ব্লুবার্ড বায়োর সহায়তায় ক্যাভাজ্জানা এক্স-লিংকড সিভিয়ার কম্বাইন্ড ইমিউনোডেফিসিয়েন্সির সঙ্গে নবীন ছেলেদের প্রথম জিন থেরাপির ট্রেইল প্রদর্শন করেছিলেন।  যখন এটা জানা গিয়েছিল যে, ছেলেদের মধ্যে দুজনের জিন থেরাপি থেকে লিউকমিয়ার বিকাশ হয়, ক্যাভাজ্জানা অভিনব চিকিৎসার উন্নয়নের জন্যে জীববিজ্ঞানী, ভাইরোলজিস্ট, চিকিৎসক এবং নিয়ামকদের চিকিৎসা প্রচেষ্টার সমন্বয় সাধন করেন। ২০১০ খ্রিস্টাব্দে তিনি বিটা থ্যালাসেমিয়া আক্রান্ত একটি শিশুর ওপর জিন থেরাপি প্রয়োগ করেছিলেন।   শিশুদের মধ্যে যারা থ্যালাসেমিয়া মেজর নিয়ে জন্মায় জীবনের প্রথম বছরগুলোতে তাদের মধ্যে রক্তাল্পতার বিকাশ হয়। ২০১৪ খ্রিস্টাব্দে ক্যাভাজ্জানা প্রথম রোগীতে উইস্কট–অ্যালড্রিচ সিনড্রোম এবং কাস্তে কোষ ব্যাধিতে জিন থেরাপি প্রয়োগ করেছিলেন উইস্কট-অ্যালড্রিচ সিন্ড্রোম হল মাইক্রোথ্রম্বোসাইটোপেনিয়ার সঙ্গে যুক্ত একটা ইমিউনোডেফিসিয়েন্সি। জিন থেরাপির ছ-মাসের মধ্যে কাস্তে কোষ ব্যাধি আক্রান্ত শিশুর ক্লিনিকাল এবং জীববৈজ্ঞানিক ফেনোটাইপ পুনরুদ্ধার করা হয়েছিল।
২০১৭ খ্রিস্টাব্দে বিশেষভাবে ২০১১-৮১৪ আইনসহ ফরাসি জৈবনৈতিক আইনগুলো পুনঃপ্রবর্তনের সঙ্গে ক্যাভাজ্জানা সংশ্লিষ্ট ছিলেন। জিনগতভাবে সংক্রমনে যখন কোনো ব্যক্তির অসুস্থ হওয়ার ঝুঁকি থাকে তখন আইনের মাধ্যমে পরিবারের নিকটতম সদস্যদের তথ্য জানা দরকার।
পশুর নদী
পশুর নদী বাংলাদেশের দক্ষিণ-পশ্চিমাঞ্চলের খুলনা ও  বাগেরহাট জেলার একটি নদী।  নদীটির দৈর্ঘ্য ১৪২ কিলোমিটার, প্রস্থ 460 মিটার থেকে ২.৫ কিলোমিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক পশুর নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৫১। এটি গঙ্গা জলপ্রবাহের একটি ধারা। এটি খুলনা জেলা এবং বাগেরহাট জেলার মাঝে অবস্থিত। এটি মূলত জোয়ার ভাটার পানি বহন করে। এটি সুন্দরবন এর কাছে শিবসা নদীর সাথে মিলিত হয়েছে। এটি বঙ্গোপসাগরের কাছে কুঙ্গা নদী নামে পরিচিত। এটি বাংলাদেশে গভীরতম নদীর মধ্যে উল্লেখযোগ্য।
প্রবাহ
পশুর নদীটি খুলনা জেলার বটিয়াঘাটা উপজেলার আমিরপুর ইউনিয়নে প্রবহমান ভৈরব নদী হতে উৎপত্তি লাভ করেছে। অতঃপর এই নদীর জলধারা একই জেলার দাকোপ উপজেলার খুলনা রেঞ্জ ইউনিয়ন পর্যন্ত প্রবাহিত হয়ে বঙ্গোপসাগরে নিপতিত হয়েছে। নদীতে সারাবছর পানিপ্রবাহ থাকে এবং ছোটবড় নৌযান চলাচল করে। নদীটির উজানের তুলনায় ভাটির দিক অধিক প্রশস্ত। নদীটি জোয়ার ভাটার প্রভাবে প্রভাবিত।
২০১৪ ইন্ডিয়ান প্রিমিয়ার লিগ
২০১৪ ইন্ডিয়ান প্রিমিয়ার লিগ সিজন, সংক্ষেপে আইপিএল ৭ বা পেপসি আইপিএল ২০১৪, আইপিএলের সপ্তম সিজন ছিল, এটি ২০০৭ সালে বোর্ড অফ কন্ট্রোল ফর ক্রিকেট ইন ইন্ডিয়া (বিসিসিআই) দ্বারা প্রতিষ্ঠিত একটি পেশাদার টি-টোয়েন্টি ক্রিকেট লীগ। টুর্নামেন্টে আটটি দল ছিল, পুনে ওয়ারিয়র্স ইন্ডিয়ার প্রত্যাহারের পর ২০১৩ সালের তুলনায় একটি দল কম ছিল, এবং ১৬ এপ্রিল ২০১৪ থেকে ১ জুন ২০১৪ পর্যন্ত অনুষ্ঠিত হয়েছিল। উদ্বোধনী অনুষ্ঠানটি ১৫ এপ্রিল ২০১৪ তারিখে সংযুক্ত আরব আমিরাতে অনুষ্ঠিত হয়েছিল। কলকাতা নাইট রাইডার্স টুর্নামেন্ট জিতেছে, ফাইনালে কিংস ইলেভেন পাঞ্জাবকে ৩ উইকেটে হারিয়ে দিয়েছে, মনিশ পাণ্ডেকে ফাইনালে ম্যান অফ দ্য ম্যাচ ঘোষণা করেছে। টুর্নামেন্টের গড় উপস্থিতি ছিল ৩১,৭৫১। ট্যাগলাইন ছিল বুলাওয়া আয়া হ্যায় (আমন্ত্রণ এসে গেছে)।
খেলোয়াড় নিলাম ১২ এবং ১৩ ফেব্রুয়ারী ২০১৪ এ অনুষ্ঠিত হয়েছিল। আগের মৌসুমের বিপরীতে, নিলামটির মার্কিন ডলারের বিপরীতে ভারতীয় রুপিতে ছিল।
মোহাম্মদ বদরুজ্জামান মিয়া
মোহাম্মদ বদরুজ্জামান মিয়া (জন্ম: অজানা, মৃত্যু: ২০১২ ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
মোহাম্মদ বদরুজ্জামান মিয়ার জন্ম কুড়িগ্রাম জেলার ফুলবাড়ী উপজেলার শিমুলবাড়ী গ্রামে। তার বাবার নাম নজিরুজ্জামান মিয়া এবং মায়ের নাম রোকেয়া সানম। তার স্ত্রীর নাম বিউটি বেগম ও নূরমহল বেগম। তাদের এক ছেলে ও এক মেয়ে।
কর্মজীবন
মো. বদরুজ্জামান মিয়া ১৯৭১ সালে ঢাকা বিশ্ববিদ্যালয়ের ব্যবসায় প্রশাসন ইনস্টিটিউটের শিক্ষার্থী ছিলেন। মুক্তিযুদ্ধ শুরু হলে ঝাঁপিয়ে পড়েন যুদ্ধে। ১ এপ্রিল পাকিস্তান সেনাবাহিনীর একটি দল লালমনিরহাট হয়ে ধরলা নদী পেরিয়ে কুড়িগ্রাম জেলার ফুলবাড়ী উপজেলার অভিমুখে আসে। তখন ইপিআর, পুলিশ, আনসার ও স্থানীয় ছাত্র-যুবকদের সমন্বয়ে গড়া মুক্তিযোদ্ধারা পাকিস্তানি সেনাদের প্রতিরোধ করেন। এই যুদ্ধে মো. বদরুজ্জামান মিয়া সক্রিয়ভাবে অংশ নেন এবং গুরুত্বপূর্ণ নানা দায়িত্ব পালন করেন। প্রতিরোধযুদ্ধ শেষে যুদ্ধ করেন ৬ নম্বর সেক্টরের সাহেবগঞ্জ সাবসেক্টরে।
মুক্তিযুদ্ধে ভূমিকা
কুড়িগ্রাম জেলার উত্তরে ভারত-বাংলাদেশ সীমান্তে ভুরুঙ্গামারীর তিন দিকেই ভারত। মুক্তিযুদ্ধের চূড়ান্ত পর্যায়ে মিত্রবাহিনীর সহযোগিতায় মুক্তিবাহিনী আক্রমণ করে ভূরুঙ্গামারীর পাকিস্তানিদের প্রতিরক্ষা অবস্থানে। এখানে নিয়োজিত ছিল পাকিস্তানিদের মিশ্র এক বাহিনী। নিয়মিত সেনা, ইপিসিএএফ (ইস্ট পাকিস্তান সিভিল আর্মড ফোর্স) ও স্থানীয় রাজাকার। পূর্ব পরিকল্পনা অনুযায়ী, ১২ নভেম্বর মুক্তিবাহিনী প্রথমে আক্রমণ করে পাটেশ্বরীতে। মুক্তিযোদ্ধারা কয়েকটি দলে বিভক্ত ছিলেন। একটি দলের নেতৃত্ব দেন মো. বদরুজ্জামান মিয়া। তারা একযোগে আক্রমণ চালিয়ে পাটেশ্বরী দখল করেন। এরপর মুক্তিযোদ্ধারা সমবেত হন ভূরুঙ্গামারীর পূর্ব পাশে। সেখান থেকে তারা গোলাগুলি শুরু করেন। পাকিস্তানিরাও তার পাল্টা জবাব দেয়। পরদিন ১৩ নভেম্বর সকাল থেকে মিত্রবাহিনী কামানের সাহায্যে গোলাবর্ষণ শুরু করে। তাদের যুদ্ধবিমানও কয়েকবার ভূরুঙ্গামারীর আকাশে চক্কর দিয়ে গোলাবর্ষণ করে। এর ছত্রছায়ায় মো. বদরুজ্জামান মিয়া ও তার সহযোদ্ধারা এগিয়ে যান পাকিস্তানি প্রতিরক্ষা অবস্থানের সাত-আট শ গজের মধ্যে। পাকিস্তানিরা মরিয়া হয়ে তাদের আক্রমণ প্রতিরোধ শুরু করে। একপর্যায়ে তারা অবস্থান নেন পাকিস্তানি প্রতিরক্ষার চার-পাঁচ শ গজের মধ্যে। মুক্তিবাহিনীর আক্রমণ ছিল ত্রিমুখী। মো. বদরুজ্জামান মিয়ার দল এক দিক থেকে এবং অপর দুই দল অন্য দুই দিক থেকে আক্রমণ চালায়। এতে পাকিস্তানি সেনা, ইপিসিএফ ও রাজাকাররা দিশেহারা হয়ে পড়ে। মধ্য রাত পর্যন্ত পাকিস্তানি অবস্থান থেকে থেমে থেমে গোলাগুলি অব্যাহত ছিল। এরপর গোলাগুলি কমে যেতে থাকে। সকাল হওয়ার আগেই তা একেবারে বন্ধ হয়ে যায়। ১৪ নভেম্বর খুব ভোরে মুক্তিযোদ্ধারা জয় বাংলা স্লোগান দিয়ে ভূরুঙ্গামারীতে ঢুকে পড়েন। সার্কেল অফিসার অফিস ও হাইস্কুলের কাছে পৌঁছে তারা দেখেন পাকিস্তানিরা পালিয়ে যাচ্ছে। কিন্তু তারা মুক্তিযোদ্ধাদের দেখেও গোলাগুলি করেনি। কারণ, ওদের অস্ত্রের গুলি শেষ হয়ে গিয়েছিল। পরে তারা আত্মসমর্পণ করে। সিও অফিসের কাছে ছড়িয়ে ছিল নিহত পাকিস্তানিদের মৃতদেহ। সব মিলে ৪০-৪৫ জন। এক বাংকারে পাওয়া যায় নিহত এক পাকিস্তানি ক্যাপ্টেনের মৃতদেহ।
পথচারী
থাম্ব| ভারতের [[মহীশূর|মহীশুরের পথচারীরা রাস্তা পার হবার জন্য অপেক্ষা করছে ]]
thumb|সিঙ্গাপুরের রাস্তায় পথচারী সতর্কতা সাইন পথচারী হলেন এমন ব্যক্তি যাঁরা পায়ে হেঁটে বেড়ান, হাঁটছেন বা দৌড়াচ্ছেন । আধুনিক যুগে এই শব্দটি সাধারণত কাউকে রাস্তা বা ফুটপাতে হাঁটতে বোঝায় তবে ঐতিহাসিকভাবে এটি ছিল না।
পথচারী শব্দটি এসেছে 'পেড' (ped)- মানে 'পা' এবং ইয়ান (ian) - মানে 'স্বভাবগত' শব্দ দু'টি থেকে। এই শব্দটি লাতিন শব্দ প্যাডিস্টার (pedester) মানে 'পায়ে যাচ্ছি' থেকে উদ্ভূত এবং ১৮ শতকের প্রথমদিকে ইংরেজি ভাষায় শব্দটি ব্যবহৃত হয়েছিল। এটি আজও ব্যবহার করা যেতে পারে, বিশেষণ হিসাবে সরল বা নিস্তেজ অর্থে। তবে, এই নিবন্ধে এটির বিশেষ্য রূপ এবং যারা পদচারনা করে তাদেরকে বোঝানো হয়েছে।
ক্যালিফোর্নিয়ায় পথচারীর সংজ্ঞা আরো বিস্তৃত করা হয়েছে, যে কোনও ব্যক্তি চালিত যানবাহনে যা বাইসাইকেল নয় অথবা সেইসাথে শারীরিক অক্ষমতার কারণে স্ব-চালিত হুইলচেয়ার পরিচালনা করে এমন লোকও পথচারী হিসাবে অন্তর্ভুক্ত। কিছু সম্প্রদায়ের মধ্যে যারা ছোট চাকা যেমন রোলার স্কেট, স্কেটবোর্ড এবং স্কুটার পাশাপাশি হুইলচেয়ার ব্যবহারকারীরাও পথচারী হিসাবে অন্তর্ভুক্ত রয়েছে।
ইতিহাস
হাঁটা সবসময়ই মানুষের চলনশক্তির প্রাথমিক মাধ্যম হয়ে দাঁড়িয়েছে। প্রায় ৬০,০০০ বছর আগে আফ্রিকা থেকে প্রথম মানুষ স্থানান্তরিত হয়েছিল। তারা অস্ট্রেলিয়া পৌঁছানোর জন্য ভারতের উপকূল ধরে হেঁটেছিল। তারা এশিয়া পেরিয়ে আমেরিকা এবং মধ্য এশিয়া থেকে ইউরোপে পৌঁছেছিল।
স্বাস্থ্য সুবিধা এবং পরিবেশ
নিয়মিত হাঁটা মানুষের স্বাস্থ্য এবং প্রাকৃতিক পরিবেশ উভয়ের জন্যই গুরুত্বপূর্ণ। ঘন ঘন ব্যায়াম যেমন হাঁটা স্থুলতা এবং এ সম্পর্কিত সমস্যার সম্ভাবনা হ্রাস করে। বিপরীতে, সংক্ষিপ্ত ভ্রমণের জন্য গাড়ি ব্যবহার করা স্থূলতা এবং যানবাহনের নির্গমন উভয়ের দ্বারা জলবায়ু পরিবর্তনের ক্ষেত্রে অবদান রাখে: অভ্যন্তরীণ দহন ইঞ্জিনগুলি তাদের প্রথম মিনিটের অপারেশনের সময় আরও অদক্ষ এবং অত্যন্ত দূষণকারী হয় (ইঞ্জিন কোল্ড স্টার্ট)। গণপরিবহন সাধারণত হাঁটতে উৎসাহ দেয়, কারণ এটি বেশিরভাগ ক্ষেত্রেই একজনকে সরাসরি নিজের গন্তব্যে নিয়ে যায় না।
আরও দেখুন
thumb|শিবুয়া ক্রসিং, টোকিও, জাপান (ভিডিও)
বাচ্চাস মার্শ এক্সপ্রেস
বাচ্চাস মার্শ এক্সপ্রেস ছিল অস্ট্রেলিয়ার ভিক্টোরিয়ার একটি সাপ্তাহিক সংবাদপত্র। এটি জর্জ লেন দ্বারা প্রতিষ্ঠিত এবং জুলাই ১৮৬৬ সালে প্রথম প্রকাশিত হয়। ১৮৬৬ সালের অক্টোবরের পর থেকে ক্রিস্টোফার ক্রিস্পের সম্পাদনায় ও জর্জ লেনের প্রকাশনায় পত্রিকাটি প্রকাশিত হচ্ছে।
১৯৮৩ সালে ফেয়ারফ্যাক্স কিনে নেবার পর পত্রিকাটির প্রকাশনা স্থগিত হয়।
ছ (ইন্ডিক)
ছ হলো ভারতীয় আবুগিদার সপ্তম ব্যঞ্জনবর্ণ। আধুনিক ভারতীয় লিপিতে, ছ ব্রাহ্মী বর্ণ  থেকে উদ্ভূত হয়েছে যা সম্ভবত গুপ্ত বর্ণ -এর মধ্য দিয়ে আরামাইক বর্ণ  ("Q") থেকে এসেছে।
আর্যভট্টের ব্যবহার
ভারতীয় সংখ্যা প্রণালী সৃষ্টির পেছনে আর্যভট্টের দেবনাগরী অক্ষর সমূহকে প্রায় গ্রীকদের দ্বারা সংখ্যা লেখার মতো ব্যবহার করা হত। छ’র বিভিন্ন রূপের মানসমূহ নিচে দেয়া হল:
অসমীয়া-বাংলা ছ
ছ হল অসমীয়া ও বাংলা ভাষার সপ্তম ব্যঞ্জনবর্ণ এবং বাংলা বর্ণমালার ১৮তম বর্ণ।
বৈশিষ্ট্য
এটি একটি পূর্ণমাত্রাবিশিষ্ট ব্যঞ্জনধ্বনি ধ্বনি। ২৫ টি স্পর্শধ্বনি বা বর্গীয় ধ্বনির একটি এবং চ-বর্গের অন্তর্গত ঘোষ মহাপ্রাণ ধ্বনি।
কেকি তারাপোর
কেকি খুরশেদজী তারাপোর (કેકી તારાપોર; জন্ম: ১৭ ডিসেম্বর, ১৯১০ - মৃত্যু: ১৫ জুন, ১৯৮৬) তৎকালীন ব্রিটিশ ভারতের বোম্বে এলাকায় জন্মগ্রহণকারী ভারতীয় আন্তর্জাতিক ক্রিকেটার ও প্রশাসক ছিলেন। ভারত ক্রিকেট দলের অন্যতম সদস্য ছিলেন তিনি। ১৯৪৮ সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে বোম্বে দলের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন কেকি তারাপোর।
প্রথম-শ্রেণীর ক্রিকেট
১৯৩৭-৩৮ মৌসুম থেকে ১৯৪৮-৪৯ মৌসুম পর্যন্ত কেকি তারাপোরের প্রথম-শ্রেণীর খেলোয়াড়ী জীবন চলমান ছিল। খেলোয়াড়ী জীবনে তিনি স্লো লেফট-আর্ম বোলার হিসেবে খেলতেন। এক দশকের অধিক সময়ে প্রথম-শ্রেণীর ক্রিকেটে অংশ নিয়েছিলেন। এ পর্যায়ে ২৮.৭৭ গড়ে ১৪৮ উইকেট লাভ করেন।
আন্তর্জাতিক ক্রিকেট
তারাপোরকে বিনু মানকড়কে সহায়তাকল্পে অন্তর্ভুক্ত করা হয়েছিল। ১৯৪৮-৪৯ মৌসুমে সফরকারী ওয়েস্ট ইন্ডিজ দলের বিপক্ষে তিন থেকে চারজন বামহাতি স্পিনারকে রাখা হয়।
তার স্বল্পকালীন আন্তর্জাতিক ক্রিকেট জীবন সম্পর্কে সুজিত মুখোপাধ্যায় মন্তব্য করেন যে, ‘শুরুতে পরীক্ষামূলকভাবে ১৯৪৮ সালে দিল্লির ফিরোজ শাহ কোটলায় ওয়েস্ট ইন্ডিয়ানদের বিপক্ষে খেলানো হয়। প্রথম দুই দিন ভারতীয় বোলারের মাত্র তিনটি উইকেটের পতন করেছিলেন। তন্মধ্যে, তিনি সর্বাপেক্ষা দূর্ভাগা ছিলেন। বোম্বে পঞ্চদলীয় প্রতিযোগিতার পর এটিই প্রথম-শ্রেণীর ক্রিকেট খেলায় তার প্রথম অংশগ্রহণ ছিল। আটত্রিশ বছর বয়সী কেকি তারাপোর মাঠে দর্শকদের চক্ষুশূলে পরিণত হন।’
খেলার দ্বিতীয় দিনে ডিপ এক্সট্রা কভার অঞ্চলে ফিল্ডিংকালে বিনু মানকড়ের বলে রবার্ট ক্রিস্টিয়ানি’র চার আটকাতে গিয়ে আঙ্গুলে আঘাত পান। এরফলে, তিনি মাঠ ত্যাগ করতে বাধ্য হন। এরপর মাঠে ফিরে আসলে যখনই তিনি বল আটকাতে তৎপর হন, তখনই দর্শকেরা তাকে লক্ষ্য করে দুয়ো দুয়ো ধ্বনি করতে থাকে।
নোহার
নোহার (Nohar) ভারতের রাজস্থান রাজ্যের হনুমানগড় জেলার একটি শহর ও পৌরসভা এলাকা।
কেকি তারাপোর
অবসর
একমাত্র টেস্টে অংশগ্রহণের চার মাস পর সর্বশেষ প্রথম-শ্রেণীর ক্রিকেট খেলায় অংশ নেন কেকি তারাপোর। রঞ্জী ট্রফি প্রতিযোগিতায় বোম্বে ও বরোদার মধ্যকার চূড়ান্ত খেলায় তিনি অংশ নেন। এ পর্যায়ে তিনি ৯৯ ওভার বোলিং করেছিলেন।
নোহার
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৮৬ মিটার (৬১০ ফুট)।
কেকি তারাপোর
অবসর
ক্রিকেট খেলা থেকে অবসর গ্রহণের পর ক্রিকেট প্রশাসনের দিকে ঝুঁকে পড়েন। ১৯৬৭ সালে ভারত দলকে ব্যবস্থাপকের দায়িত্ব নিয়ে ইংল্যান্ড ও ১৯৭০-৭১ মৌসুমে ওয়েস্ট ইন্ডিজ গমন করেন। তন্মধ্যে, ওয়েস্ট ইন্ডিজে ভারত দল প্রথমবারের মতো টেস্ট সিরিজ জয়ে সমর্থ হয়েছিল। ১৯৫৪ থেকে ১৯৮২ সাল পর্যন্ত ইন্ডিয়া ক্রিকেট ক্লাবের সম্পাদকের দায়িত্ব পালন করেন।
নোহার
জনসংখ্যার উপাত্ত
ভারতের ২০০১ সালের আদমশুমারি অনুসারে নোহার শহরের জনসংখ্যা হল ৪২,৩০২ জন। এর মধ্যে পুরুষ ৫৩% এবং নারী ৪৭%।
কেকি তারাপোর
অবসর
প্যাডেলযুক্ত মোটরসাইকেলের ধাক্কায় আঘাতপ্রাপ্ত হন ও পরবর্তীতে নিহত হন। ১৫ জুন, ১৯৮৬ তারিখে ৭৫ বছর বয়সে মহারাষ্ট্রের পুনে এলাকায় কেকি তারাপোরের জীবনাবসান ঘটে। ভারতীয় ক্রিকেটে আরও একজন কেকি তারাপোর (১৯২২ - ২০০১) ক্রিকেট কোচের দায়িত্বে ছিলেন।
নোহার
জনসংখ্যার উপাত্ত
এখানে সাক্ষরতার হার ৬১%। পুরুষদের মধ্যে সাক্ষরতার হার ৭০% এবং নারীদের মধ্যে এই হার ৫২%। সারা ভারতের সাক্ষরতার হার ৫৯.৫%, তার চাইতে নোহার এর সাক্ষরতার হার বেশি।
এই শহরের জনসংখ্যার ১৬% হল ৬ বছর বা তার কম বয়সী।
সামি উল্লাহ আলিজাই
রাজনৈতিক ও কর্মজীবন
২০১৩ সালের মার্চ মাসে তিনি পিপিপি ছাড়েন।
২০১৩ সালে পাকিস্তানের সাধারণ নির্বাচনে তিনি পিকে -৬৫ (ডিআই খান -২) আসন থেকে স্বতন্ত্র প্রার্থী হিসাবে খাইবার পাখতুনখোয়া প্রদেশের প্রাদেশিক পরিষদে পুনর্নির্বাচিত হন। তিনি ২৫,৯২১ ভোট পেয়ে পিপিপির প্রার্থী তারিক রহিম কুন্ডিকে পরাজিত করেছিলেন।
২০১৩ সালের মে মাসে তিনি পাকিস্তান তেহরিক-ই-ইনসাফে যোগ দিয়েছিলেন ।
রাসেল টিফিন
প্রারম্ভিক জীবন
দেশের উত্তরাঞ্চলীয় টেঙ্গুই এলাকায় বসবাসকারী তার পরিবারের সদস্যরা কৃষক ছিলেন। ব্যাঙ্কেট প্রাথমিক বিদ্যালয় এবং হারারেতে অবস্থিত প্রিন্স এডওয়ার্ড হাইস্কুল অধ্যয়ন করেন টিফিন। সেখানে খেলার মাঠে উইকেটরক্ষক-ব্যাটসম্যানের ভূমিকায় অবতীর্ণ হতেন তিনি। তিন বছর সামরিক বাহিনীতে চাকুরি করে তিনি ম্যাশোনাল্যান্ড দলের পক্ষ হয়ে খেললেন। এছাড়াও, ক্যাস্ট্রল জিম্বাবুয়ে দলের ম্যানেজার ছিলেন। ১৯৮৬ সালে আম্পায়ার হয়েছিলেন কিন্তু মে, ২০০২ সাল পর্যন্ত চাকুরি চালিয়ে যান। এরপর তিনি পূর্ণাঙ্গকালীন আম্পায়ার নিযুক্ত হন।
আম্পায়ার জীবন
২০০১ সালের এপ্রিল মাসে রাসেল টিফিন আইসিসি’র সেরা আম্পায়ার তালিকার অন্যতম সদস্যরূপে মনোনীত হন। ফেব্রুয়ারি, ২০০৪ সালে অশোকা ডি সিলভা ও ডেভিড অর্চার্ডের সাথে তিনিও চুক্তিনামা নবায়ণে স্বাক্ষর করেননি। ৪৪টি টেস্টে আম্পায়ারিত্ব করেন যা যে-কোন জিম্বাবুয়ের আম্পায়ারের চেয়ে বেশি। তা সত্ত্বেও তিনি নিয়মিতভাবে একদিনের আন্তর্জাতিক ক্রিকেটে আম্পায়ার হিসেবে খেলা পরিচালনা করে যাচ্ছেন। এপর্যন্ত শতাধিক একদিনের আন্তর্জাতিকের আম্পায়ার হয়েছেন যা বিশ্ব ক্রিকেটে তাকে সবচেয়ে বেশি আম্পায়ারের তালিকায় অন্তর্ভুক্ত করা হয়েছে।
কিসি
আলেকজান্দ্রা বারবারা নিলসন (জন্ম ১৮ এপ্রিল ১৯৯১), কিসি নামেও পরিচিত, একজন সুয়েডীয় ব্লগার।
কিসির জন্ম স্টকহোমে একজন সুয়েডীয় বাবা এবং একজন পোলীয় মায়ের কাছে।
ইন্দোনেশীয় সলিডারিটি দল
ইন্দোনেশীয় সলিডারিটি দল (Partai Solidaritas Indonesia, সংক্ষেপে পিএসআই) হল একটি ইন্দোনেশিয়ার রাজনৈতিক দল। এটি নারীর অধিকার, বহুত্ববাদ এবং ইন্দোনেশিয়ান যুবকদের উপর কাজ করে। এর নেতৃত্বে আছেন গিরিং গণেশ।
পিএসআই ২০১৯ সালের নির্বাচনে বর্তমান রাষ্ট্রপতি জোকো উইদোদোকে সমর্থন করেছে। ২০১৯ সালের সাধারণ নির্বাচনে দলের নেতা গ্রেস নাটালি স্বীকার করেন যে 'দ্রুত ভোট গণনা' ফলাফলে পিএসআই জাতীয় ভোটের মাত্র ২% জিতেছে এবং এজন্য তারা জাতীয় সংসদে প্রতিনিধিত্ব করার যোগ্যতা লাভ করেনি।
পটভূমি
পার্টির নেতারা স্থানীয় নির্বাচন এবং স্বাধীনতা দিবস উদযাপনের মাধ্যমে ইন্দোনেশিয়ার যুবকদের রাজনীতিতে যুক্ত হতে উৎসাহিত করেন। দলটি প্রচারণার জন্য ফেসবুক এবং টুইটার ব্যবহার করে এবং স্থানীয় নির্বাচনের জন্য #Merdeka100Persen (১০০ শতাংশ স্বাধীন) এবং স্বাধীনতা দিবসে #KepoinPilkada (স্থানীয় নির্বাচন সম্পর্কে জানুন) এর মতো হ্যাশট্যাগ ব্যবহার করে।
পিএসআই এর প্ল্যাটফর্ম হল সংহতি এবং বহুত্ববাদ। দলটির দাবি, তাদের অধিকাংশ সদস্যই যুবক। পিএসআই তার নেতাদের জন্য কঠোর মানদণ্ড নির্ধারণ করে, যেমন তারা আগে অন্য দলে নেতৃত্বের পদে থাকতে পারে না। পিএসআই-তে নেতৃত্বের পদে অধিষ্ঠিত হওয়ার সর্বোচ্চ বয়স ৪৫ এবং বেশিরভাগ সদস্যের বয়স প্রায় ২০-৩০ বছর।
২০১৮ সালের ফেব্রুয়ারীতে পিএসআই ২০১৯ সালের সাধারণ নির্বাচনে প্রতিদ্বন্দ্বিতা করার জন্য যোগ্য বলে সাধারণ নির্বাচন কমিশন ঘোষণা করেন।
আদর্শ এবং অবস্থান
পিএসআই হল সামাজিক গণতান্ত্রিক।  এর কিছু নীতি হল:
আইনসভা
দলটি বর্তমানে শুধুমাত্র আঞ্চলিক আইনসভায় প্রতিনিধিত্ব করে ("দেওয়ান পারওয়াকিলান রাকয়াত দারাহ"/DPRD) জাতীয় গণপ্রতিনিধি পরিষদে নয়। এটি বর্তমানে সুরাবায়া এবং বান্দুং -এর মতো তুলনামূলকভাবে বড় শহরের পৌরসভার আইনসভার পাশাপাশি জাকার্তা এবং বালির মতো বেশ কয়েকটি প্রাদেশিক আসন থেকে আইনসভায় প্রতিনিধিত্ব করে।
হ্যারি কোর্টল্যাং
হ্যারি হার্বার্ট লরেঞ্জ কোর্টল্যাং (Harry Kortlang; জন্ম: ১২ মার্চ, ১৮৮০ - মৃত্যু: ১৫ ফেব্রুয়ারি, ১৯৬১) মেলবোর্নে জন্মগ্রহণকারী প্রথিতযশা প্রথম-শ্রেণীর অস্ট্রেলীয় ক্রিকেটার ছিলেন। ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়ার প্রতিনিধিত্ব করেছেন। দলে মূলতঃ ডানহাতি ব্যাটসম্যান হিসেবে খেলতেন হ্যারি কোর্টল্যাং।
খেলোয়াড়ী জীবন
১৫ ফেব্রুয়ারি, ১৯৬১ তারিখে ৮১ বছর বয়সে হ্যারি কোর্টল্যাংয়ের দেহাবসান ঘটে।
ডবল ফেলুদা
ডবল ফেলুদা, সত্যজিৎ রায় রচিত গোয়েন্দা কাহিনী ফেলুদা সিরিজের একটি বই।
কাহিনী সংক্ষেপ
ডবল ফেলুদা হল দুটি ফেলুদা কাহিনীর সমাহার। অপ্সরা থিয়েটারের মামলা ও ভূস্বর্গ ভয়ংকর এই দুটি উপন্যাস নিয়ে রচিত সত্যজিত রায়ের এই বইতে ফেলুদাকে দুই জায়গায় তদন্তে দেখা যায়। প্রথম উপন্যাসে ফেলুদা কলকাতায় একটি থিয়েটার কর্মীর নিখোঁজ ও খুনের রহস্য সমাধান করে ঘরে বসে। তাকে এই তদন্তে সাহায্য করে তোপসে ও লালমোহন গাঙ্গুলি। অন্য উপন্যাসের পটভূমি কাশ্মীর। সেখানে বেড়াতে গেলে একজন অবসরপ্রাপ্ত বিচারকের হত্যার কিনারা করে ফেলুদা।
কাস্কো ভিয়েজো, পানামা
কাস্কো ভিয়েজো (Casco Antiguo de Panamá) পানামা সিটির ঐতিহাসিক জেলারূপে পরিচিত। এছাড়াও জেলাটি কাস্কো অ্যান্টিগু বা স্যান ফিলিপ নামেও পরিচিতি পাচ্ছে। ১৬৭৩ সালে এ জেলাটির গোড়াপত্তন ঘটে ও বসতি স্থাপন করা হয়। ১৫৭১ সালে কাছাকাছি থাকা মূল পানামা সিটি ধ্বংস হবার পর, ১৬৭১ সালে পানামা ভিয়েজোর প্রতিষ্ঠা পায়। এরপরই এ জেলাটির উৎপত্তি ঘটে। পরেরটি অবশ্য জলদস্যুদের দ্বারা আক্রান্ত হয়েছিল। ১৯৯৭ সালে এর ঐতিহাসিক গুরুত্বতার কারণে প্যারিসভিত্তিক ইউনেস্কো কর্তৃক বিশ্ব ঐতিহ্যবাহী স্থানের তালিকায় অন্তর্ভূক্তি ঘটে।
ইতিহাস
পানামা সিটি ১৫ আগস্ট, ১৫১৯ তারিখে প্রতিষ্ঠিত হয়। একশত বায়ান্নো বছর এর স্থায়িত্ব ছিল। জানুয়ারি, ১৬৭১ সালে শহরের গভর্নর জুয়ান পেরেজ দে গুজমানের শাসনামলে শহরটিতে আগুন লেগে যায়। এরপূর্বে জলদস্যু সরদার হেনরি মর্গ্যান শহরটিতে আক্রমণ করে ব্যাপক লুটতরাজ পরিচালনা করেন। ১৬৭২ আসলে অ্যান্টোনিও হার্নান্দেজ দে কর্ডোবা নতুন শহরের অবকাঠামো নির্মাণে অগ্রসর হন। ২১ জানুয়ারি, ১৬৭৩ তারিখে তিনি এর সন্ধান পান। এই শহরটি সম্পূর্ণভাবে উপত্যকায় নির্মিত হয়েছে যার চারদিকে সাগর দিয়ে ঘেরা ও মজবুত দেয়াল তৈরি করে প্রতিরক্ষা ব্যবস্থার নিশ্চায়ন করা হয়েছে। বর্তমানে এই স্থানটি সংরক্ষিত অবস্থায় আছে। আধুনিক পানামা নগরীর প্রথম প্রতিষ্ঠান ও ভবন রয়েছে। এছাড়াও এটি কাস্কো ভিয়েজো নামে পরিচিত যার স্পেনীয় অর্থ হচ্ছে প্রাচীন শহর।